CELEX: 62021TN0442
Language: fi
Date: 2021-07-23 00:00:00
Title: Asia T-442/21: Kanne 23.7.2021 – Thomas ja Julien v. neuvosto

11.10.2021   
            
            
               FI
            
            
               Euroopan unionin virallinen lehti
            
            
               C 412/14
            
         
      Kanne 23.7.2021 – Thomas ja Julien v. neuvosto
      (Asia T-442/21)
      (2021/C 412/15)
      Oikeudenkäyntikieli: ranska
      
         Asianosaiset
      
      
         Kantajat: Rhiannon Thomas (Lontoo, Yhdistynyt kuningaskunta) ja Michaël Julien (Weybridge, Yhdistynyt kuningaskunta) (edustaja: asianajaja: J. Fouchet)
      
         Vastaaja: Euroopan unionin neuvosto
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan Euroopan unionin neuvoston ja Yhdistyneen kuningaskunnan hallituksen 30.12.2020 allekirjoittaman kauppasopimuksen sekä Euroopan unionin neuvoston 29.4.2021 tekemän ja kyseisen sopimuksen allekirjoittamista koskevan päätöksen N:o 2021/689 siltä osin kuin niissä hyväksytään Comprov16 artikla ja siltä osin kuin niissä ei säilytetä vapaata liikkuvuutta Yhdistyneen kuningaskunnan kansalaisille, joilla on kiinteät perhe- ja varallisuussiteet Euroopan unionin alueella, VSTV 1 artiklan mukaisesti,
               
            
                  —
               
               
                  velvoittamaan Euroopan unionin korvaamaan oikeudenkäyntikulut mukaan lukien 5 000 euron suuruiset asianajokulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan oikeusvaltion periaatetta on loukattu Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisellä kauppa- ja yhteistyösopimuksella (jäljempänä sopimus). Kantajat väittävät tältä osin, että kyseisen sopimuksen COMPROV.16 artiklassa suljetaan pois lähes jokaisen määräyksen osalta kaikki mahdollisuudet niiden riitauttamiseen tuomioistuimissa ja erityisesti unionin tuomioistuimissa.
               
            
                  2)
               
               
                  Toinen kanneperuste, jonka mukaan sellaisten henkilöiden perusoikeuksia on loukattu, joilla on edelleen kiinteät perhe- ja varallisuussiteet Euroopan unionissa. Tämä kanneperuste jakautuu kolmeen osaan.
                  
                              —
                           
                           
                              Ensimmäinen osa, jonka mukaan kantajien oikeutta oikeusvarmuuteen on loukattu, koska se vakaa tilanne, josta he olivat nauttineet rauhassa ja rajoituksetta vuosikymmenten ajan, on vaihtunut epävakaaseen tilanteeseen.
                           
                        
                              —
                           
                           
                              Toinen osa, jonka mukaan yhdenvertaisen kohtelun periaatetta on loukattu, koska sopimuksessa hyvin erilaiset tilanteet rinnastetaan toisiinsa, mikä johtaa kansalaisuuteen perustuvaan syrjintään.
                           
                        
                              —
                           
                           
                              Kolmas osa, jonka mukaan suhteellisuusperiaatetta on loukattu, koska sopimuksessa jätettiin huomiotta se, miten pitkäaikaisen viisumin vaatiminen vaikuttaa kantajien asemaan ja erityisesti heidän yksityis- ja perhe-elämään.